open-index/open-wikipedia-markdown huggingface dataset:
Необична галаксија

мини|300п|ESO 162-17 — пример за необична галаксија оддалечена 40 милиони светлосни години во соѕвездието Кобилица.
**Необична галаксија** (или **пекулијарна галаксија**) — галаксија со необична големина, облик или состав, и сочинуваат 5-10 отсто од познатите галаксии. Астрономите разликуваат два вида необични галаксии: заемоделувачки и активни галактички јадра.

Кога двете галаксии ќе се доближат, нивните гравитациски сили ги обликуваат во мошне неправилен облик. Поимите „необична“ и „заемодејствувачка“ галаксија денес се поистоветени бидејќи највеќето необични галаксии се создаваат со вакви заемодејства.

## Образување
Научниците претпоставуваат дека многу необични галаксии настануваат со судир меѓу две или повеќе галаксии. Како такви, необичните галаксии имаат повеќе активни галактички јадра отколку обичните, што укажува дека имаат супермасивни црни дупки. Многу вакви галаксии имаат ѕвездени распснувања (епизоди на брза ѕвездообразба) поради галактичкото спојување. Периодите на зголемена ѕвездородна активност и сјајност доаѓаат од галактичките јадра, што предизвикува малку посина боја.

Изучувањето на необичните галаксии дава увид во образувањето и развојот на другите видови галаксии. Американскиот астроном Халтон Арп во 1966 г. го објавил делото „Атлас на необични галаксии“ каде се претставени ваквите галаксии, изјавуваќи дека „необичностите на галаксиите прикажани во овој атлас претставуваат растројувања, изобличености и заемодејства кои ни овозможуваат да ја анализираме природата на вистинските галаксии кои ги гледаме и кои се предалеку за да можеме на нив да вршиме непосредни проби.“

## Поврзано
* Атлас на необични галаксии
* Неправилна галаксија
* Ѕвездородна галаксија

## Наводи

## Надворешни врски


Категорија:Морфолошки типови на галаксии
Пречкеста неправилна галаксија

[мини|десно|300п|[Арп 299 — пар од заемоделувачките пречкести галаксии IC 694 и NGC 3690 кои станале неправилни поради заемодејството.]]
**Пречкеста неправилна галаксија** — неправилна веријанта на пречкестата спирална галаксија. Examples include the Големиот Магеланов Облак and NGC 6822. Некои од нив може да бидат џуџести спирални галаксии, изобличени во неправилен облик од плимни заемодејства со помасивен сосед.

## Поврзано
* Неправилна галаксија
* Пречкеста спирална галаксија

## Наводи


Категорија:Неправилни галаксии
Категорија:Пречкести галаксии
Категорија:Морфолошки типови на галаксии
Флорина Бургундска

мини|250x250пкс|Флорина од Бургиндија
**Флорина Бургундска** (1083-1097) — француски крстоносец. Била ќерка на бургундскиот војвода Одо I и Сибила.
Нејзиниот дедо од мајчина страна бил Гијом I, гроф на Бургундија. Флорина била мажена со Свен Крстоносецот, син на Свен II од Данска.

## Животопис
Флорина и Свен заедно воделе илјада и петстотини коњаници во Првата крстоносна војна, и биле изненадени од страна на Турците, додека напредувале брзо низ рамнините на Кападокија. Турците биле побројни, па Свен го поминал денот бранејќи се во текот на целиот ден, без да биде во можност да ги истера Турците дури и со сите напори и храброст на неговите воини; Флорина храбро се борела со нив. Прободена со седум стрели, но уште се борела, таа се обидела со Свен да отвори премин кон планините, кога биле совладани од страна на нивните непријатели. Тие паднале заедно на полето, откако ги виделе сите нивни витези и повеќето верни слуги загинати околу нив.

## Литература
* Edgington, Сузан; Сара Lambert (2002). Gendering крстоносните војни. Columbia University Press. pp.&nbsp;53ў54. 978-0-231-12598-7.

Категорија:Починати во 1097 година
Категорија:Родени во 11 век
Категорија:Христијани од Првата крстоносна војна
Категорија:Родени во 1083 година
Список на поларнопрстенести галаксии

Ова е нецелосен **список** на **[[поларнопрстенеста галаксија|поларнопрстенести галаксии]]**:

## Список

## Внатрешни поларни прстени
Некои галаксии имаат „поларен прстен“ во рамките на нивниот диск
* UGC 5600

## Поврзано
* Списоци на галаксии
* Список на прстенести галаксии

## Наводи

Поларнопрстенести
+
Бенигна хиперплазија на простатата

**Бенигна хиперплазија на простатата** (**БХП**) е неканцерозно зголемување на простатата. Симптомите може да вклучуваат често уринирање, тешкотии во иницирање мокрење, слаб млаз на урина, уринарна ретенција, или уринарна инконтиненција. Компликации кои можат да настанат се инфекции на уринарниот тракт, камења во мочниот меур и хронични проблеми со бубрезите.

Причината за појава на БХП не е позната. Ризичните фактори вклучуваат семејната историја, гојазност, дијабетес тип 2, недоволна физичка активност, и еректилна дисфункција. Лекови како псевдоефедрин, антихолинергици, и блокатори на калциумовите канали може да ги влошат симптомите. Основниот механизам вклучува притискање на уретрата од страна на простатата со што се отежнува протокот на урина од мочниот меур.

Опциите за лекување вклучуваат промени во животниот стил, лекови, голем број на процедури, и хирургија. Кај оние со поблаги симптоми се препорачува намалување на телесната тежина, вежбање, и намалување на внесот на кофеин. Кај оние со посериозни симптоми лековите може да вклучуваат алфа блокатори како теразосин или 5α-редуктаза инхибитори како финастерид. Хируршко отстранување на дел од простатата може да се изведе кај оние кај кои нема подобрување на симптомите со останатите мерки.

Околу 105 милиони луѓе во светот имаат БХП. БХП обично започнува по 40 година. Половина од мажите над 50 години се афектирани. После 80 година околу 90% од мажите се погодени. Иако нивоата на простата-специфичен антиген можат да бидат покачени кај мажи со БХП, состојбата не го зголемува ризикот за појава на рак на простатата.

## Менаџмент
### Лекови
Две главни класи на лекови кои се користат во третманот на БХП се алфа блокаторите и 5α-редуктаза инхибиторите.

#### Алфа блокатори
Селективните α<sub>1</sub>-блокатори се најчестиот избор за првична терапија. Тука спаѓаат алфузосин, доксазосин, силодосин, тамсулозин и теразосин. Користа од нивната употреба е мала до умерена. Сите пет се подеднакво ефикасни но имаат различни профили на несакани ефекти. Алфа блокаторите вршат релаксација на мазните мускули во простатата и вратот на мочниот меур, со што ја намалуваат блокадата на протокот на урина. Чести несакани ефекти на алфа блокаторите вклучуваат ортостатска хипотензија (појава на вртоглавица при станување или истегнување), промени во ејакулацијата, еректилна дисфункција, главоболка, назална конгестија, и слабост.

#### 5α-Редуктаза инхибитори
5α-редуктаза инхибиторите, како финастерид и дутастерид се користат во третман на БХП. Овие лекови вршат инхибиција на ензимот 5α-редуктаза, со што се инхибира продукцијата на DHT, хормон одговорен за зголемувањето на простатата. За појава на ефектите потребно е подолго време во споредба со алфа блокаторите, но нивното времетраење може да биде и до повеќе години.

## Наводи

## Надворешни врски

Категорија:Болести на генитоуринарниот систем
Бела врба

мини|Фотографија од Бела врба
**Бела врба** (*Salix alba*) е листопадно дрво од фамилија на врби (Salicaceae).

## Опис
Белата врба е листопадно дрво, високо до 30 м со широка крошна. Кората е кафеавосива, избраздена. Врвовите на гранките се свиени надолу. Листовите се ланцетасти со заострени врвови и тесно клинасто стеснети во кратка дршка. Лицето на лиската е темнозелено и мазно, опачината е бела со ситни полегнати влакна. Дводомо растение е. Машките и женските цветови се со пупки, реси. Машките цветови се со по два прашника; а кон основата со две нектарии. Во женскиот цвет се толчникот, а подоцна плодот скоро седи. Плодот е чаура со многу ситно семе. Цвета од март до јуни

Категорија:Листопадни дрвја
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Лековити растенија
Категорија:Флора на Европа
Хамса

[мини|Хамса закачена во автомобил, [Тунис]]
**Хамса** (јазик арапски خمسة}}, *-khomsah-* — пет) е блискоисточна амајлија во облик на човечка дланка. Освен на Блискиот Исток, популарна е и во северна Африка, каде обично се употребува  како накит или се закачува на ѕид. Бидејќи претставува отворена дланка, ова амајлија е користена во многу семитски народи како заштита од Урокливо око.

Во аврамските религии хамса има посебни имиња, муслиманите ја нарекуваат **Фатимина** (според ќерката на Мухамед, Фатима Захри), евреите **Мирјамина**, а христијаните **Мариина рака** (според мајката на Исус). Името на арапски јазик значи пет, бидејќи раката на амајлијата има пет прсти — волшебен број за старите Семити.
Петопрстата рака води потекло од Месопотамија. Овој симбол е присутен на артефактите посветени на асирско-вавилонските божици Иштар и Инани како општ знак за заштита. Кај турските народи иста намена има солзоликата амајлија назар, додека кај христијаните приближен еквивалент е крстот, ланче со симбол на оваа вероисповед.

## Извори

## надворешни врски

## Литература
* 
* 
* 
* 
* 

Категорија:Амајлии
Категорија:Арапски зборови
Меласа

**Меласа** (збор од француско потекло) претставува последен сируп од кој повеќе не е можно да се добие кристален шеќер со едноставни средства. Тоа е густа течност со тамносива боја, со сладок вкус. Најмногу се користи во индустријата за вриење, особено за производство на шпиритус и квасец. Се користи и како сточна храна.

Категорија:Шеќер
Категорија:Биогорива
Демиркаписки различник

**Грбавечки различник** (науч. *Centaurea demirkapiensis*) — ендемит во флората на Македонија од семејството сложеноцветни растенија. Може да се сретне само во околината на Демир Капија, односно кај хидроцентралата Дошница.

## Наводи

Категорија:Различници
Категорија:Флора на Македонија
Жером Кузен

**Жером Кузен** (; р. ) — француски професионален друмски велосипедист, кој вози за професионалната континентална екипа .

Во октомври 2015 година,  објавиле дека Кузен им се приклучува од 2016 година на двегодишен договор, по шест години со . Се вратил во екипата во 2018 година, сега познат како , по истекувањето на неговиот договор во Кофидис.

## Достигнувања

;2010
: 10. Краен пласман Трка околу Тирингија под 23 години
;2011
: 7. Краен пласман Трка околу Данска
: 9. Полинорманд
;2012
: 1. 20п Краен пласман Тур де Норманди
::1. Етапа 2
: 1. Етапа 3 Трка Рона-Горни Алпи
;2013
: 2. Краен пласман Етоал де Бесеже
::1. 20п Пласман за млад возач
::1. Етапа 3
: 20п Награда за борбеност Етапа 1 & Етапа 10 Тур де Франс
;2018
: 1. Етапа 5 Париз-Ница
: 20п Награда за борбеност на етапа 4 на Тур де Франс

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1989 година
Категорија:Живи луѓе
Категорија:Француски велосипедисти
Никола Баџоли

**Никола Баџоли** (; р.  во Сондрио) — италијански професионален друмски велосипедист, кој вози за професионалната континентална екипа .

## Достигнувања

;2016
: 2. Џиро дел Белведере
: 3. Трофео Чита ди Сан Вендемијано
;2018
: 1. 20п Планински пласман Тирено-Адријатико

## Наводи

## Надворешни врски

* 
* 
* 

Категорија:Родени во 1995 година
Категорија:Живи луѓе
Категорија:Италијански велосипедисти
Тамблер

**Тамблер** (Tumblr) е блог платформа која им овозможува на корисниците да објавуваат текстови, слики, видео записи, линкови и цитати на своите тамблогови. Корисниците можат да „следат“ тамблогови на другите корисници, исто така и да ја видат нивната содржина на својата контролна табла.

## Функции
Тамблер става акцент на леснотија на користењето. Потребно е само 30 секунди за да се пријавите.
Корисниците „следат“ останати тамблогови, и слично како на Твитер, новостите се појавуваат на контролна табла. Интерфејс е такoв да корисниците можат да „сакат“ или повторно да објават нечиј пост на својот тамблог. Останатите тамблогови кои корисникот ги одржува се наоѓат од десната страна на интерфејсот, заедно со статистиката како и со тамблеритиј.

## Историја
Дејвид Карп го основал Тамблер во 2007 година со помош на главниот програмер Марк Армент. Не долго по основањето 75.000 постоечки микроблогери преминале на оваа платформа, и од тогаш Тамблер добил повеќе од 800.000 нови корисници кои одржуваат повеќе од милион тамблогови. Некои од најпознатите корисници на Тамблер се Џон Леџенд и Лејди Гага.

## Надворешни врски

* Tumblr

Категорија:Информатика
Категорија:Блог
Категорија:Мрежни места
Категорија:Социјални медиуми
Мигел Кортереал

мини|Црква на Пресвета Богородица од Гуја - Жоао Ваз Корте Реал
**Мигел Кортереал** (португалски: Miguel Corte-Real) бил португалски морепловец и истражувач. Жоао Ваз Кортереал бил неговиот татко, а Гаспар Кортереал брат.

Го истражувал Гренланд во 1499 година. Со брат му Гаспар учествувал во експедиција од 1501, кога помеѓу останатото, картирале 600 км брег на Лабрадор. Од таа експедиција Мигел се вратил дома, но не и Гаспар, кој го продолжил истражувањето и исчезнал. Во потрага по братот во 1502 година, Мигел Кортереал исто така исчезнал. Единствениот преживеан брат Васко Кортереал, сакал да ги бара и двајцата, но португалскиот крал ја забранил експедицијата.

Категорија:Португалски истражувачи
Категорија:Исчезнати луѓе
Категорија:Морепловци
Категорија:Родени во 1448 година
Категорија:Починати во 1502 година
Клер Фој

**Клер Елизабет Фој** (; родена на 16 април 1984 г.) — англиска глумица.

Таа ја започнала својата кариера на телевизија, глумејќи во првата епизода од серијата *[[Да се биде човек (британска ТВ серија)|Да се биде човек]]* (2008) и во епизода од серијата *[[Доктори (ТВ серија од 2000)|Доктори]]* (2008). По нејзиното професионално деби во кралскиот национален театар, таа играла главна улога во минисеријата *[[Малата Дорит (ТВ серија)|Малата Дорит]]* (2008) и ја добила својата прва филмска улога во филмот *[[Сезона на вештерката (филм од 2011)|Сезона на вештерката]]* (2011).

Таа играла главна улога како Ерит Метјус во серијата *[[Ветување (ТВ серијал)|Ветување]]* (2011) и како Кејт Балфор во серијата *[[Вкрстени коски (ТВ серија)|Вкрстени коски]]* (2014). Таа добила пофалби за нејзината изведба како кралицата Ана Болејн во серијата *[[Вулф хол (минисерија)|Вулф хол]]* (2015), за која била номинирана за најдобра глумица на БАФТА телевизиските награди и за најдобра споредна глумица на наградите на телевизиските критичари.

Од 2016 до 2017 година, таа ја толкувала кралицата Елизабета II на млади години во серијата *[[Круна (ТВ серија)|Круна]]*, улога која ѝ донела Златен глобус за најдобра глумица во ТВ серија (драма) и две награди за најдобра глумица во ТВ серија (драма) на наградите на здружението на филмски глумци на САД. Во 2018 година, таа ќе ја толкува Џенет Шерон, сопругата на Нил Армстронг во биографскиот филм *[[Првиот човек (филм)|Првиот човек]]*, во режија на Демиен Шазел и ќе глуми во трилерот *[[Девојката во пајаковата мрежа (филм)|Девојката во пајаковата мрежа]]*.

## Наводи

## Надворешни врски
* 

Категорија:Родени во 1984 година
Категорија:Живи луѓе
Категорија:Англиски глумици
Категорија:Добитници на Златен глобус
Марит Малм Фрафјорд

**Марит Малм Фрафјорд** (родена на 25 ноември 1985) е норвешка ракометарка, пивот на Тим Есбјерг.

Таа исто така е и поранешна репрезентативка на Норвешка, со која освоила златен медал на Светското првенство 2011, Европските првенства во 2006, 2008, 2010 и 2016, како и на Олимписките игри во 2008 и 2012.

## Титули
### Клупски
#### Ларвик
***[[Норвешка Прва лига во ракомет за жени|Норвешко првенство]]** (2) : 2014-2015, 2015-2016
***[[Куп на Норвешка во ракомет за жени|Куп на Норвешка]]** (3) : 2007, 2014, 2015

#### Виборг
***[[Данска Прва лига во ракомет за жени|Данско првенство]]** (1) : 2013-2014
***[[ЕХФ Куп на победниците на куповите]]** (1) : 2013-2014

#### ЧСМ Букурешт
***[[Лига Национала (ракомет жени)|Романско првенство]]** (1) : 2017-2018
***[[Куп на Романија во ракомет за жени|Куп на Романија]]** (1) : 2017-2018
***[[Суперкуп на Романија во ракомет за жени|Суперкуп на Романија]]** (1) : 2017

### Репрезентативни
#### Норвешка
***[[Светско првенство во ракомет за жени|Светско првенство]]** (1) : 2011
***[[Европско првенство во ракомет за жени|Европско првенство]]** (4) : 2006, 2008, 2010, 2016
***[[Ракомет на Летните олимписки игри|Олимписки игри]]** (1) : 20px|Златен медал 2008, 2012, 20px|Бронзен медал  2016

## Надворешни врски

*Профил на sports-reference 
*Профил на eurohandball 

Категорија:Родени во 1985 година
Категорија:Живи луѓе
Категорија:Норвешки ракометарки
Категорија:Ракометарки на Бјасен
Категорија:Ракометарки на Ларвик
Категорија:Ракометарки на Виборг
Категорија:Ракометарки на ЧСМ Букурешт
Категорија:Луѓе од Тромсе
Македонски партизански бригади

**Македонските партизански бригади** или **Македонски народноослободителни бригади** (скратено **МНОБ**) го започнале својот процес на формирање со оформувањето на Првата македонско-косовска ударна бригада, на 11 ноември 1943 година. Таа во средината на 1944 година била реорганизирана и поделена на де бригади, Прва македонска ударна бригада и Прва косовско-метохиска бригада. 

Кон крајот на месец јули 1944 година, во Македонија делувале Прва, Втора, Трета и Четврта македонска ударна бригада, како и одредите: Азотскиот, Поречкиот, Тиквешкиот, Преспанскиот и Плачковичкиот партизански одред, сите под команда на ГШ на НОВ и ПОМ, со околу 3000 борци и старешини.

По капитулацијата на Бугарија во септември 1944 година, ФШ на НОВ и ПОМ започнаа со засилено формирање на нови бригади и дивизии. По завршувањето на војната во Македонија, под команда на ГШ на НОВ и ПОМ имало 45.000 борци и старешини. Со воената реорганизација во Македонија биле укинати сите корпуси освен Петнаесеттиот македонски корпус кој се сремал да замине на Сремскиот формнт, а извесен број на бригади биле расформирани или реорганизирани. До почетокот на 1945 година во рамките на Македонската војска во поедини периоди дејствувале вкупно 45 бригади, од кои 31 пешадиска и 14 специјализирани: една коњичка, седум артилериски, една автобригада, четири инженерски, една бригада на КНОЈ и една работничка бригада, како и одделенијата за собирање на историска граѓа, за пиротехника, за врски, за санитет, ветерина, езерски и други единици. 

## Список на Македонските партизански бригади
Ова е список на Македонските народноослободителни бригади:

## Наводи

Категорија:Бригади на НОВМ
Фабјен Греје

**Фабјен Греје** (; р.  во Езене) — француски професионален друмски велосипедист, кој вози за професионалната континентална екипа .

Во јули 2018 година бил именуван во почетниот состав за Тур де Франс 2018.

## Достигнувања

;2014
: 5. Париз-Рубе за млади
;2015
: 4. Краен пласман Триптих на планините и замоците
: 10. Краен пласман Тур Алзас
;2017
: 2. Ла Руе Туранжел
: 9. Полинорманд
;2018
: 7. Тур ди Финистер
: 20п Награда за борбеност на етапа 8 на Тур де Франс

## Наводи

## Надворешни врски

* 
* 
* 

Категорија:Родени во 1994 година
Категорија:Живи луѓе
Категорија:Француски велосипедисти
Прва косовско-метохиска ударна бригада

**Прва косовско-метохиска ударна бригада** — бригада на НОБ во Македонија, а подоцна и со дејствија во Косово и Метохија. Бригата е основана на 24 јуни 1944 година во селот Збажди, Струшко. 

## Основање
Оваа бригада е основана како директен резултат на обидите за реорганизација на македонските воени единици на НОБ.  Бригата е основана по директна наредба на Светозар Вукмановиќ - Темпо. Бригадата е основана во село Збажди, Струшко. До 8 јули оваа бригада броела 260 борци.

## Структура
Во составот на бригадата влегле Првиот и Вториот косовско-метохиски баталјон, една словенечка чета и околу 50 црвеноармејци од составот на Првата македонско-косовска ударна бригада. Бригата била под директна команда на Генералштабот на НОВ.

Од 24 јуни 1944 командант на бригадата  бил Петар Брајовиќ - Ѓуро, а од 16 септември командант бил Зуфер Мусиќ, кој пак бил заменик-командант од 24 јуни 1944 до негото поставување на командант.

Политички комесар на бригадата бил Митар Радусиновиќ, кој бил назначен на таа функција на 24 јуни, а негов заменик бил Савка Ковачевиќ. Началник на штабот бил  Павле Брајовиќ, а член на штабот бил Вуко Турковиќ.

## Дејствија
Првично бригадата била под директна команда на ГШ на НОВ, а подоцна била под команда на Покраинскиот штаб на Косово и Метохија. На крај била под команда на 52 дивизија на НОВЈ.

Бригадата учествувала во борбите за Дебар на 9 јули 1944, борбите за Пешкопеја во Албанија на 9 август, Македонски Брод на 6 септември, борбите за ослободување на Косово и Метохија. На 3 октомври 1944 била ставена под команда на покраинскиот штаб на Космет.

## Наводи

## Поврзано
* НОВ

Категорија:Бригади на НОВМ
Кичевско-дебарска ударна бригада

**Кичевско-дебарска ударна бригада** — бригада на НОБ во Македонија. 

## Историјат
Кичевско-дебарската ударна бригада била создадена со наредба на Генералштабот на НОВ. Таа броела 650 борци, од кои само 30 биле вооружани. Од нејзините акции, постакнати се нејзините придонеси за дејствијата на 48 дивизија. На 6 октомври ГШ издал наредба оваа бригада да се упати кон селото Горно Јаболчиште и да се вооружи. После тоа, бригадата добила наредба да влезе во состав на Првата македонска ударна бригада. За таа цел била испратена на тој терен и Охридската ударна бригада.

## Наводи

## Поврзано
* НОВ

Категорија:Бригади на НОВМ
Единаесетта кавадаречка македонска ударна бригада

**Единаесетта кавадаречка македонска ударна бригада** — бригада на НОБ во Македонија.  Бригадата била формирана на 3 октомври 1944 година во околината на Кавадарци. 

## Формирање

Бригадата била формирана  на 3 октомври 1944 година. Поедноставното име на бригадата е **Кавадаречка македонска ударна бригада**, но била формирана со формацискиот број **11 Македонска народноослободителна бригада**. Овој назив, или формациски број,  бил преземен по укинувањето на 11 Кумановска македонска народноослободителна ударна бригада, која била споена со Третата македонска народноослободителна ударна бригада на 20 септември 1944. Во склопот на оваа бригада влегле борци и од 18 Дополнителна бригада од составот на 41 Македонската народноослободителна дивизија. Бригадата  формациски влегувала со составот на 41 Македонска народноослободителна дивизија. 

## Дејствија
Кавадаречката ударна бригада влглавно водела акции и дејствија против германските окупациони сили во Повардарието, односно за време на повлекувањето на Германците од Егејска Македонија и Грција. Потегот на дејствија биле Прилеп-Градско и Градско-Кавадарци, а нејзините најзначајни борби од тој регион се борбите кај село Дреново и село Грбавец.

Покрај тоа, бригадата учествувала и во акциите за ослободување на Неготино, а на 29 октомври и акциите за ослободување на Прилеп. Нејзините главни задачи биле затворање на преминот Плетвар. Градско бил ослободен на 8 ноември 1944. Од 15 до 18 ноември 1944, бригадата учествувала и при ослободувањето на Кичево и Гостивар. 

Во декември 1944 година се одвиле реорганизациските реформи и  така 11 кавадаречка македонска народноослободителна ударна бригада, од Зајас се преселила во Охрид, и била припоена со 49 Македонска народноослободителна дивизија.

## Наводи

## Поврзано
* НОВ

Категорија:Бригади на НОВМ
Козјачки различник

**Козјачки различник** (науч. *Centaurea kozjakensis*) — ендемит во флората на Македонија од семејството сложеноцветни растенија. Може да се сретне само во околината на Прилеп–Козјак. Козјачкиот различник бил опишан од академик Кирил Мицевски.

## Наводи

Категорија:Различници
Категорија:Флора на Македонија
Турбина

мини|Парна машина во Германија од произведителот Сименс
**Турбина** е вртежна машина (струен мотор), која со помош на струја флуид се претвора во струјна енергија и во механичка работа. Со други зборови, во турбината произведената вртежна сила се претвора во различна енергија и во механичка работа.

## Основна градба на турбината
Сите турбини градени се од подвижен дел кога проток на флуиди го врти-роторот, и неподвижниот дел - статорот, кој го држи роторт и му го  овозможува неговото обртно движење и произведување на механичка работа.

## Поделба на турбината
### Работен флуид
Зависно од врстата на флуидот кој се користи како работен медиум, односно со што се произведува вртежна сила, турбината може да се подели на:
* хидраулична турбина (флуидот е од вода) - водена
* воздушна турбина (флуидот е од воздух) - воздушен
* парна турбина (флуидот е од водена пареа) - парен
* гасна турбина (флуидот е од гас) - гасен

### Намена
Во зависност од тоа за што се користи механичката работа, турбината се употребува за следните цели:
* Мелница за мелење 
** Воденица за мелење жито
** Ветерница за мелење жито и наводнување
* Машина
* Електричен генератор за производство на електрична струја
** генератори за производство на еднонасочна струја
** генератори за производство на наизменична струја

Категорија:Турбини
Мохамад Катами

**Мохамад Катами** (; Ардакан, 29 септември 1943) е ирански политичар, сајед, писател и академик, петти претседател на Исламската Република Иран.

## Животопис

Тој е роден во Ардакан во централниот Иран и студирал теологија во Ком и филозофија на универзитетот во Исфахан. Освен персискиот активно се служи со англискиот јазик, арапскиот и германскиот јазик, а едно време живеел во германскиот Хамбург. Предавал политички науки на Универзитетот во Техеран. Во  1997 година бил избран за претседател на Иран, со преголема победа од  69,6% од гласовите во првиот круг, и со тоа означи крај  на 18-годишната доминација на конзервативните политички струи.

Катами во март 1999 година ја посетил Италија, што била прва посета на шеф на иранска држава на една западна земја од Исламската револуција во 1979 година. За време на посетата Катами се состанал со поглаварот на римокатоличката црква Јован Павле II во Ватикан, како највисок ирански водач кој го посетил папата.
На премин во 21 век презел низа либерални реформи кои направиле популарен кај народот, но релативно неуспешната економска политика резултирала со враќање на конзервативните струи односно победа на Ахмадинежада по истекот на двата катамиеви мандати. Катими е познат по теоријата за "дијалог на цивилизацијата *  настанати како одговор на [[Семјуел Филипс Хантингтон|хантингтоновите]] тези  за [[Судир на цивилизации]]*.

## Поврзано
* Претседател на Исламската Република Иран

## Литература
* 

Категорија:Родени во 1943 година
Категорија:Претседатели на Иран
Категорија:Ирански писатели
Категорија:Ирански академици
Категорија:Живи луѓе
Шахрекорд

**Шахр-е корд**, исто така романизирано како **Шахрекорд** е главен град на провинцијата Чахрмахал и Бахтијари, Иран. Тој е најголемиот град во покраината и е на 90 километри од третиот по големина град во Иран, Исфахан. Во времето на пописот во 2006 година, Шахрекорд имал население од околу 148.464, а метрополиската област Шарахракд имала 380.312 жители.

Шахрекорд е познат по својата природна околина, студените зими, водопадите и реките. Шахрекорд е највисокиот главен град на Иран, над нивото на морето. Ова довело градот да биде познат како „Покривот на Иран“. Шахрекорд е на растојание од 521 километар југозападно од Техеран.

Неговото време е студено во зима и топло во лето. Градот има скијачко одморалиште (Барде) кое се наоѓа околу 35 километри подалеку од неколку природни лагуни и мали езера за активности на отворено.

## Потекло на поимот

Во антиката, пред исламската окупација на Персија, овој град бил наречен "Деж Горд". Зборот Деж значи тврдина, а зборот Горд значи "Херој". По муслиманското освојување на Персија и надмоќноста на арапскиот јазик, неговото име се сменило во "Дех Корд", бидејќи на арапската азбука нема букви "зх" и "г". Името на градот било изменето од "Дех Корд" во "Шахрекорд" во 1935 година,соодветно, пред муслиманските освојувања на Персија.

## Историја
Монетите кои се пронајдени во Шахрекорд датираат од времето на Сасаниан.

## Демографија
Шахрекорд(Загрис) се наоѓа околу 90 километри југозападно од Исфахан и 512 километри од Техеран . Тој е топографски сместен на север од планините Загрос. Се наоѓа на надморска височина од 2070 метри, Шахрекорд (Загрис) е највисок меѓу центрите на провинциите Иран, познат како Иранскиот покрив.

## Клима
Шахрекорд (Загрис) ужива ладна полупустинска клима според класификацијата на Купен климата се одликува со жешки летни денови, благи летни ноќи, ладни зимски денови и студени зимски ноќи. Годишната просечна температура во Шахрекорд (Загрис) е околу 5,11&nbsp;°C, но минималните и максималните апсолутни температури снимени во Шахрекорд (Загрис) во текот на последните 30 години се -32&nbsp;°C и 42&nbsp;°C. Декември е најстуден месец, а јули е најтопол месец. Иако нивото на влажност е умерено или високо во зима, количината на дождови е близу до нула во садењето сезони, освен во април и мај.

## Образование
Постојат три универзитети во градот Шахрекорд, Државен универзитет е Шахрекорд универзитетот (СКУ) со
5.713 ученици. Другите универзитети се Шахрекорд универзитет на медицина (СКУМС) со 1.690 студенти и Исламски Азад универзитет од Шахрекорд Бранч (ИАУСХК) со 7.400 студенти, што е еден од најпопуларните универзитети во Иран со талентирани членови на факултет и студенти.

Категорија:Градови во Иран
Бригада на Народната одбрана

**Бригада на Народната одбрана** била формирана на 11 септември 1944 година во Прилеп, и дооформена во Горно Врановци, Велешко. Делувала на територија на цела Македонија како составен дел на Корпусот на народната одбрана. Организатор и раководител на дејноста во Македонија бил тогашниот началинк на ОЗНА во Македонија, Цветко Узуновски - Абаз. Командант на бригадата бил Тодор Настевски - Бодо, политички комесар бил Коле Млекарот, а младински раководител, Кочо Битољану.

## Делување
Бригадата делувала на територијата на цела Македонија, а нејзини делови се наоѓале во составот на Одделението за заштита на народот. Бригадата се состоела од три батаљона распоредени во село Горно Врановци, Велешко, во Источна Македонија и во Западна Македонија. Активностите на бригадата подразбирале сузбивање на: остатоците од реакционерните сили, колаборационистите, остатоци од непријателски единици, шверц, и друго.

Во рамките на завршните операции за конечно ослободување на Македонија, оваа бригада имала задача да влегува во ослободените градови на Македонија, да ги обезбедува јавните објекти и да ги приведува соработниците на окупаторот. На 13 ноември 1944 година штабот на бригадата влегол во ослободено Скопје, и во текот на декември 1944 година, по реорганизацијата, била оформена Осмата дивизија на Народната одбрана.

## Наводи

## Поврзано
* НОВ

Категорија:Бригади на НОВМ
Ветерина

**Ветерина** (или **ветеринарна медицина** (лат. veterinarius) е гранка на медицината која се занимава со превенција, дијагностика и лечење болести, пореметувања и повреди кај животните. Обемот на ветеринарската медицина е широк, ги покрива сите животнски видови, домашни и диви, со широк спектар на услови кои можат да влијаат на различни видови. 

Ветеринарна медицина е многу распространета, и со и без стручен надзор. Професионалната нега најчесто ја предводат ветеринари, но и ветеринарен техничари.

Ветеринарната медицина помага на човековото здравје преку следење и контролирање на зоонозите (болести кои се пренесуваат од животни на луѓе), на безбедноста на храната и индиректно со вршење на основни медицински истражувања. Исто така помага при контролирањето на храната од стручно потекло, а и чувајќи го менталното здравје на милениците. Ветеринарите често соработуваат со епидемиолозите, но и со другите здравствени научници во зависност од работата. Етички, ветеринарите обично се должни да се грижат да доброто на животните. 

## Историја

Египатскиот Папирус од Кахун (1900. п.н.е.) и Ведската литература во античка Индија (Шалихотра) се едни од првите пишани извори за ветеринарската медицина. Првиот будистички цар на Индија едиктомот на Ашока кажува: „Крал Пијадаси (Ашока) овозможил два вида медицина, медицина за луѓе и медицина за животни. Каде што нема лековита билка за лиѓе и животни, наредил да се купи и да се засади“.

Првите обиди да се организира и регулира праксата на третирање на животни се фокусирала на коњите заради нивното економско значење.  Во средниот век околу 475 година, потковувачите ја комбинирале својата работа со многу поширока задача „лечење коњи“. Лорд-мајорот на Лондон во 1356 година загрижен заради лошата состојба на грижа за коњите во градот, на сите потковувачи кои работеле во круг од 7 милји од градот Лондон им наредил да основаат дружина која би ја регулирала и унапредила состојбата на нивниот град. Тоа довело до основање на Почитуваната компанија на потковувачи во 1674 година. 

Во меѓувреме, книгата на Карл Руни „Анатомија на коњите“ е објавена во 1598 година. Тоа било прва сеопфатна расправа за анатомијата на не-хуманиот вид.
Цадик Данон

**Цадик Данон** (20 април 1918, Сараево — 2 март 2005, Белград) — врховен рабин на Сојузот на еврејските општини во Југославија и дипломат.

## Животопис
Роден е во угледна семејство од татко Даниел и мајка Грасие, спрема семејното предание потекнува од Моша Данон чиј гроб е во Столац место познато за поклонение. После завршувањето на основното образование во Травник, во 1932 година бил примен во Еврејското средно теолошко училиште, каде што и дипломирал во 1937 година. Прво бил учител по веронаука во Косовска Митровица и Приштина, а подоцна на основа на конкурс дошол во Сплит.

Во априлиската војна во 1941 година, бил заробен од страната на Третиот Рајх и Кралството Бугарија, но успеал да побегне од заробеништво во Сплит каде што се занимавал со илегална работа. Во април 1942 година, бил уапсен од страна на италијанците, при што бил префрлен во заробнички логор на југот на Италија, но и нив успел да им избега. После капитулацијата на Италија, се предружул на италијанското ослободително движење, каде што после завршувањето на војната бил именуван за член на југословенската војна мисија во Милано.

Во Југославија се вратил во 1947 година и дознал дека од целото негово семејство прерживеале само две негови сестри. Неговиот татко, мајка, браќа, зетови биле жртви на усташкиот геноцид.

После војната работел како рабин од (1947-1950), а подоцна и како висок званичник на ФНР Југославија, на функцијата шеф на одделението за нордиските земји од (1953—1970 година). Меѓу останатото, тој ја вршел функцијата во Меѓународната мисија за пловодба на Ѓердап од (1958—1962) и званичник во амбасадата на СФР Југославија во Шведска (1968-1970 година).

После пензионирањето,се вратил во свештеништвето и ја обавувал функцијата на врховен рабин на Југославија од (1972-1998 година). Повеќе децении бил автор на еврејскиот верски календар, а и ја напишал книгата „Основни поими на Јудаизмот". Во 1974 година, потикнал курсеви за учење на хебрејскиот јазик.
На ова сложено и одговорно место бил сè до 1998 година, кога должноста ја пренел на рабинот Исак Асијел.
Собирал еврејски мелодии, синагогални и фолклорни. Сакал да пее шпански песни. Починал во Белград во 2005 година.

## Извори
* Članak dr Lavoslava Kadelburga
* Kratka biografija Cadika Danona

Категорија:Родени во 1918 година
Категорија:Починати во 2005 година
Категорија:Луѓе од Сараево
Категорија:Југословенски партизани
Спомен-куќа на Страшо Пинџур

**Спомен-куќа на Страшо Пинџур** — спомен-куќа во селото Ваташа, роден дом на народниот херој Страшо Пинџур. Оваа спомен-куќа е прогласена за споменик на културата и е заштитена со закон.

## Историја

Куќата станала музеј во 1958 година, а во 1976 година е целосно обновена и за време на Денот на ослободувањето на градот Кавадарци (7 септември), свечено е пуштена во употреба како меморијален спомен-музеј, во која е сместена и историска поставка за животот и делото на Страшо Пинџур.

Со финансиски средства на Општина Кавадарци и на Министерството за култура, спомен-куќата во текот на 2014 година била целосно обновена, при тоа почитувајќи го автентичниот изглед на истата. Проектот за обнова на куќата бил изготвен од архитектката Гордана Белевска-Мустафа.

## Галерија


Податотека:Спомен-куќа на Страшо Пинџур во Ваташа 2.jpg|Плоча на спомен-куќата
Податотека:Споменик на Страшо Пинџур во Ваташа.jpg|Биста пред родната куќа на херојот Страшо Пинџур


## Наводи

## Надворешни врски

Категорија:Страшо Пинџур
Категорија:Ваташа
Страшо Пинџур
Неутралност

400px|мини|Мапа на светот со држави кои биле или се неутрални:
**Неутралност** е збор што значи не заземање на било која страна во конфликт, спор и слично.

Неутралност е нешто што се бара од судија.

Неутралност може да прогласи некоја  држава во чие соседство се одвиваат воени операции (на пр. Швајцарија во Втората светска војна).

Категорија:Политика
Историја на Евреите во Битола

Историјата на Евреите во Битола достигнува две илјади години. Битолскиот вилает бил отомански вилает, создаден во 1864 година, опфаќајќи територии во денешна Албанија, Македонија (една од државите наследнички на поранешна Југославија, од која прогласила независност во 1991 година) и Грција. 

На 11 Март, 1943 година, Еврејската заедница во Битола, историски најголемата Еврејска заедница во Македонија биле депортирани. Евреите кои го пронаоѓаат своето потекло кон македонскиот град познат уште од 1913 година како Битола, продолжуваат да го нарекуваат градот со името што го носело со векови на османлиското владеење:Османлиското владеење.

Помеѓу 1941 и 1944 година, Бугарија во сојуз со нацистичка Германија, ја окупирала југословенската покраина Македонија. На 11 март 1943 година, во соработка со Германците, бугарските воени и полициски службеници заробиле 3.276 еврејски мажи, жени и деца од Битола, ги депортирале на територија под контр.ола на германците и ги предале на германски службеници. Германците го транспортирале еврејското население од Битола и околината до нивната смрт во Треблинка, како дел од нивниот план да ги убијат сите европски Евреи.

Според списокот објавен во изданието на Историскиот Архив од Битола *„11 март 1943- 1958“* наведени се 69 еврејски семејства со вкупно 3.013 депортирани Евреи.

## Галерија

File:History of Jews in Bitola (Monsatir) 01.jpg|Евреи од Битола
File:History of Jews in Bitola (Monsatir) 02.jpg|Еврејски девојки од Битола
File:History of Jews in Bitola (Monsatir) 03.png|Ученички во еврејското училиште во Битола
File:Споменик на Аврам С. Ароести.jpg|Споменик на Аврам Ароести на Еврејските гробишта во Битола


## Наводи


## Надворешни врски
*http://www.jewishcommunitybitola.mk  — Еврејска заедница Битола

Категорија:Историја на Битола
Категорија:Историја на Евреите во Македонија
Категорија:Отоманска Македонија
Категорија:Македонија во Втората светска војна
Јаков Ароести

**Јаков Ароести** — битолски Евреин кој во време на Кралството Југославија работел како општински службеник. За време на окупацијата ја избегнал депортацијата, засолнувајќи се во Албанија. По ослободувањето се вратил во Македонија а потоа се исселил во Израел. Меѓутоа поради неподносливоста на тамошните климатски услови се вратил во Битола и се вработил во Историскиот Архив. Во својот делокруг на дејност Ароести составил нов Список за неговите сонародници Битолските Евреи, со нови од него внесени податоци, кои се посебна тема.

## Наводи

Категорија:Македонски Евреи
Категорија:Македонски историчари
Хезболах

**Хезболах** (, или **Хизболах**, односно **Хизб Алах**, значи **Божја партија**) претставува шиитска либанска проиранска (формално) паравоена организација, која беше создадена 1982 година како одговор на упадот на Израел во јужниот дел на Либан.

По 18 години, военото крило на Хезболах („Исламски отпор на Либан“) по многу загуби нанесени на Израелците, го принудило Израел 2000 година на повлекување. Од 1992 до водач бил Хасан Насралах, сè до 2024 г. кога бил убиен во осмислен израелски напад. Движењето нило прогласено за терористичка организација од страна на 6 земји, вклучувајќи ги и САД и Обединетото Кралство. Во моментов, движењето прерасна во организација која има широк спектар на активности, вклучувајќи и радио, телевизија, весници, училишта, болници, социјални институции, а некои членови се и во состав на либанската влада. Главниот финансиер е Иран, а одредена помош доаѓа и од Сирија. Воениот дел на Хезболах располага со околу 1000 вооружени лица и околу 10.000 во резервен состав. Воената тактика главно се заснова на ракетирање на израелски цели, а во посебна група се и ракети со домет до 150 км. Во нападите се исклучува употребата на бомбаши-самоубијци, а исто така, барем  во принцип,  не напаѓаат цивилни цели. Хезболах се оградил од работата на Ал Каеда и во своите соопштенија ги осудувал нападите врз цивилите.

Во Граѓанската војна во Сирија учествува на страна на Алавитите, кои исто така се дел од Шиитите.

## Надворешни врски
* Официјална страница

Категорија:Паравоени организации
Категорија:Политички партии во Либан
Категорија:Исламски тероризам
Категорија:Терористички организации
Леон Камхи

**Леон Моше Камхи**  — водач на Евреите од Битола, со години како главна должност се посветил на својата ционистичка мисија и останал на оваа мисија до денот кога битолската еврејска заедница била депортирана во Треблинка, загинал во холокаустот. Во рамки на својата ционистичка дејност заедно со рабинот Моше Романо организирал училишта и настава за еврејски деца и донесување на книги од Израел.

Категорија:Македонски Евреи
Царинска Управа на Република Македонија

**Царинска управа на Република Македонија** - државен орган задолжен за спроведување на царинската постапка и за контрола на царинското работење во Република Македонија.

## Надлежности
Основни надлежности на Царинската управа се:
* Спроведување на царински надзор, царинење на стока, царинска контрола, спроведување на акцизен надзор на целата територија на Република Македонија, истражни и разузнавачки мерки со цел спречување, откривање и истражување на царински прекршоци и кривични дела;
* Заштита на сигурноста и безбедноста на луѓето, животните и растенијата, заштита на предмети со историска, уметничка и археолошка вредност, авторски и други права, како и други мерки на трговската политика пропишани со закон;
* Спроведување на царински контроли по царинењето;
* Спроведување на внатрешни контроли и ревизии во сите сфери на царинското работење и целокупното функционирање на Царинската управа, со цел откривање на случаи на непочитување на законите и интерните акти и злоупотреби при вршењето на службените должности од страна на вработените;
* Водење на прекршочна постапка, изрекување на прекршочна санкција за сторен царински, акцизен и девизен прекршок, како и поведување на постапка по кривични дела утврдени со закон.

## Наводи

Категорија:Државни установи во Република Македонија
Реификација

**Реификацијата **(исто така позната како **конкретизам**, **хипостатизација** или **заблуда на неоправдана конкретност**) е заблуда на двосмисленост, кога апстракција (апстрактно верување или хипотетичка онструкција) се третира како да е конкретен вистински настан или физички објект.
Со други зборови, тоа е грешка на третирање на нешто што не е конкретно (како идејата) како конкретно нешто. Чест случај на реификација е конфузијата на модел со реалноста: "мапата не е територијата".

Реификацијата е дел од нормалното користење на природен јазик (исто како метонимијата на пример), како и на литературата, каде реифицираната апстракција е наменета како стилска фигура и навстина се сфаќа така. Но, употребата на реификацијата во логичкото расудување или реториката е погрешна и обично се смета за логичка грешка.

## Теорија
Реификацијата се случува кога природните или општествените процеси се погрешно разбрани или поедноставени, на пример кога човечките творби се опишани како "факти на природата, резултати на космичките закони или манифестации на божјата волја".

Реификацијата е можно да произлегува од вродена тенденција да се поедноставува искуството со претпоставување на константност колку што е можно повеќе.

## Поврзано
* Ad hominem
* Идолопоклонство

## Наводи

Категорија:Логички грешки
Англиски рог

мини|Англиски рог
**Англиски рог**, скратено **-{C.i.}-**, е дрвен дувачки инструмент, регистарска варијанта на обоа со звук подлабок за квинта. Во техничка смисла се подудара со неа и можат да го свират обоисти. По изглед се разликува од обоа не само по должина туку и по крушкасто проширување на цевката кон крајот, како и по совиеното метално цевче на почетокот, кое го носи двојното јазиче од трска. Звукот на англискиот рог е многу сроден со звукот на обоата, само е нешто помолчалив(потивок) и потемен, така да особено му  одговараат мелодии со помирен тек и меланхоличен или тажен израз.

лево|мини|пишан обем на англиски рог

## Надворешни врски

* Англиски рог

Категорија:Дувачки инструменти
Неда Бакевска Виљалба

**Неда Бакевска Виљалба** (,  — , ; во медиумите нејзиното второ презиме погрешно е пишувано како „Виллалба“) — македонска новинарка и преведувач.

## Животопис
Бакевска е родена во Скопје на 5 октомври 1974 година во семејството на македонскиот писател Петре Бакевски. Во Скопје ги завршила основното и средното образование. Дипломирала на Филолошкиот факултет на групата за македонска и јужнословенски книжевности, со англиски и француски јазик и литература. Во 2001 година магистрирала комуникологија на Институтот за политичко-правни студии, одбранувајќи ја тезата насловена: „*Пренесување на значењето на културното наследство на наоѓалиштето „Кокино“ преку документарните телевизиски програми*“. Во периодот 2001-2002 година била на студиски престој во САД, на програмата за професионален развој на новинари.  Од 1998 година работела во книгоиздателството „Култура“ а од 2000 година се вработила во телевизијата Телма како новинарка. Бакевска била уредник и преведувач на книжевни дела од англиски јазик. 
Починала во Скопје на 20 декември 2015 година.

## Наводи

Категорија:Македонски новинари
Категорија:Македонски преведувачи
Категорија:Луѓе од Скопје
Категорија:Луѓе со потекло од Кавадарци
Зрно (сончева физика)

[мини|300п|Подробен поглед на [сончева дамка и околната сончева површина. густата шара на клетките (неврзани со дамката) е зрновитоста; поединечните клетки се зрната.]]
мини|Поблизок поглед на зрната и Северна Америка за големинска споредба.

**Зрно** (**гранула**) — образба во фотосферата на Сонцето пердизвикана од струи (термики, Бенарови клетки) од плазма во рамките на неговиот струевит слој. Зрнестиот изглед на фотосферата се создава во горниот дел на овие струевити клетки и се нарекува *зрновитост* (*гранулација*).

Искачувачкиот дел на зрната се наоѓа во средиштето каде плазмата е најврела. Надворешниот раб на зрната е потемен поради постудената плазма која се спушта. Покрај видливиот изглед, кој се должи на струевито движење, измереното Доплерово поместување на светлината од поединечни зрна сведочи за струевитата природа на зрната.

Типичното зрно има пречник од 1.500 километри и трае 8 до 20 минути пред да се растури. Сонцето во секое време е покриено со 4 милиони зрна. Под фотосферата се наоѓа слој од „суперзрна“ со пречник до 30.000 километри и траење од 24 часа.

## Поврзано
* Суперзрновитост

## Наводи

## Надворешни врски
* Сјајни дамки на спокојното Сонце — Астрономска слика на денот, 16 април 2010 г. 
* Фотосферни особености  — Сончева физика, Центар за вселенски летови „Маршал“ 
* Зрновитоста забрзана, виртуелни трошки се насобираат онаму кајшто материјата потонува  (MPG; 6,1&nbsp;МБ) — Сончева физика, Центар за вселенски летови „Маршал“ 

Категорија:Сонце
Ќамуран Шакиров

**Ќамуран Шакиров**  (,  – , ) ― македонски бранител од ромска народност, резервист во АРМ и учесник во Воениот конфликт во Македонија во 2001 година. Загинал во несреќен случај на стража кај скопското село Рашче на 21 август 2001 година.

## Животопис
### Живот, војната 2001 и сведоштва

Ќамуран Шакиров е роден во 1961 година во Велес и потекнува од ромско семејство. Кога започна воениот конфликт 2001 година беше дел од „Велешката бригада“, која во текот на седумте месеци воени операции беше распоредена на Матка, Рашче, Танушевци, Карпалак, Кучково, Слупчане и Ваксинце. Шакиров посмртно е одликуван со медал за храброст од Претседателот на Р Македонија. Неговото име е испишано на бронзената плоча на споменикот на бранителите во средиштето на Скопје. Шакиров е еден од шестемина велешки бранители кои го положиле својот живот во територијалниот суверенитет и интегритет на Република Македонија.

## Наводи

Категорија:Македонски бранители
Категорија:Луѓе од Велес
Категорија:Македонски Роми